شحال خايبة تكون ما كتحملش شي واحد وعوض تقلب تبعدو منك يطلع معين فمنصب بحالو بحالك تقريبا. هاد الشي اللي وقع لوزير الخارجية صلاح الدين مزوار مع الكاتب العام السابق للوزارة اللي ولى وزير منتدب. مزوار كان باغي يرسلو سفير وكان موجد ليه وفي الاخير طلع السيد وزير منتدب، اكثر من ذلك ففي حفل تنصيبه اليوم بالرباط اضطر مزوار لتوظيف لغة الصواب او النفاق عندما قال عنه “أن تعيين السيد بوريطة، ككفاءة مشهود لها بالعطاء، هو تشجيع لمختلف الكفاءات والطاقات في الوزارة” وأضاف أن “على الدبلوماسية المغربية، في هذه المرحلة، أن تكون دبلوماسية عمل وعزيمة قادرة على التفاعل بشكل إيجابي مع المحيط الذي تشتغل فيه”، مشيرا إلى أن هذا التعيين يصب في إذكاء مزيد من “الانسجام والتناسق مع الرؤية المؤطرة للدبلوماسية” المغربية. بوريطة رد عليه باللي كلشي بيد الملك عندما “أعرب بوريطة، عن اعتزازه وافتخاره بالثقة الملكية التي حظي بها، مضيفا أن الأمر يتعلق بتحفيز أكبر للمساهمة في رفع التحديات التي تواجه الدبلوماسية المغربية” 
شحال خايب النفاق. مزوار البارح كان باغي يطير بوريطة واليوم كال عليه: كفاءة مشهود له بالعطاء